М О Т И В И

към проекта на Наредба за условията и реда за записване, отписване и преместване на деца в общинските детски градини на територията на Община Дряново

1. Причини, налагащи приемането на Наредба за условията и реда за записване, отписване и преместване на деца в общинските детски градини на територията на Община Дряново

Публикуваният в бр. 79 от 13.10.2015 г. на ДВ Закон за предучилищното и училищното образование (ЗПУО) е в сила от 01.08.2016 г. и визира единна държавна образователна политика за осигуряване правото на предучилищното и училищното образование. Съгласно чл.59, ал.1 от ЗПУО и чл.7, ал.1 от Наредба №5 от 03.06.2016 г. за предучилищното образование на МОН условията и реда за записване, отписване и преместване на деца в общинските детски градини се определят с Наредба на Общинския съвет. В тази връзка е необходимо Общински съвет -Дряново да приеме Наредба, с която да определи условията и реда на записване, отписване и преместване на децата в общинските детски градини.

1. Цели, които се поставят с приемането на Наредба за условията и реда за записване, отписване и преместване на деца в общинските детски градини на територията на Община Дряново

* По-ефективно използване на предлаганите услуги в детските градини и повишаване на тяхното качество;
* Систематизиране и прозрачност на процеса при реда за записване на децата в детските градини;
* Възпитание, социализация и обучение в съответствие с възрастта, потребностите, способностите и интересите на децата;
* Запазване и развитие на българската образователна традиция;

1. Финансови и други средства, необходими за прилагане на Наредба за условията и реда за записване, отписване и преместване на деца в общинските детски градини на територията на Община Дряново

За прилагането на новата Наредба за условията и реда за записване, отписване и преместване на деца в общинските детски градини на територията на Община Дряново не са необходими допълнителни финансови средства от бюджета на Общината.

1. Очаквани резултати от прилагането на Наредба за условията и реда за записване, отписване и преместване на деца в общинските детски градини на територията на Община Дряново

* Въвеждане на регламентирани процедури и практики по записването, отписването и преместването на деца в общинските детски градини на територията на Община Дряново;
* Регулиране броя на децата в групите, в съответствие с държавния образователен стандарт за финансирането на институциите и с държавния образователен стандарт за физическа среда и информационно и библиотечно осигуряване на детските градини;
* Синхронизиране на Наредбата с действащото законодателство в Република България;
* Осигуряване на прозрачност при приема на деца в детските градини;

1. Анализ на съответствие с правото на Европейския съюз.

Настоящият проект на Наредбата за условията и реда за записване, отписване и преместване на деца в общинските детски градини на територията на Община Дряново не противоречи на Европейското законодателство и Европейската харта за местно самоуправление и на други нормативни актове от по-висша степен, приети от законодателната и изпълнителната власт в Република България.

Този проект е подзаконов нормативен акт, разработен в съответствие с новия Закон за предучилищното и училищното образование, който е в сила от 01.08.2016 г. в частта, касаеща обществените отношения, които се уреждат от проекта на общинската Наредба, както и в съответствие с Наредба №5 от 03.06.2016 г. за предучилищното образование, в сила от 01.08.2016 г.